Piet Retief

Pieter Mauritz Retief (12 November 1780 - 6 Februari 1838) adalah seorang pemimpin Boer (Voortrekker) yang terkenal dan merupakan tokoh penting dalam peristiwa Perjalanan Dura Besar melibatkan penghijrahan ramai bagi peneroka sebangsamya. Beliau telah menjadi jurucakap golongan petani di sempadan Cape Colony yang menyuarakan rasa tidak puas hati mereka terhadap pentadbiran British, dan menulis pernyataan Voortrekker sebelum mereka meninggalkan jajahan British tersebut.

Beliau juga mencadangkan Natalia sebagai destinasi akhir penghijrahan mereka dan memilih lokasi itu untuk menjadi ibu kota masa Boer pada masa hadapan. Malangnya, impian Piet Retief tidak kesampaian apabila beliau dan rombongannya dibunuh dengan kejam oleh Raja Zulu Dingane dan kaum Zulu. Pembunuhan besar-besaran Retief dan rombongannya  dan pemusnahan beberapa kem Laager Voortrekker di kawasan bandar Weenen menyebabkan Pertempuran Sungai Darah di Sungai Ncome. Pihak Boer telah berjaya menewaskan tentera Zulu dan membuka Republik Natalia dengan ibu negerinya bernama Pietermaritzburg sempena nama Piet Retief yang terkorban. Kerajaaan Republik Natalia Boer tidak lama bertahan, akibat pemerintahan yang tidak berkesan dan dengan mudah tunduk kepada penjajah British.

Kehidupan awal
Retief ialah anak kepada Jacobus dan Debora Retief di Wagenmakersvallei, Cape Colony, hari ini dikenali sebagai bandar Wellington, Afrika Selatan. Keluarganya merupakan keturunan Boer Huguenot Perancis: moyangnya ialah pelarian dari 1689 keturunan Huguenot iaitu François Retif, dari Mer, Loir-et-Cher berhampiran Blois; nama nenek moyang di Afrika Selatan. Retief dibesarkan di kebun anggur milik keluarga Welvanpas, di mana beliau bekerja sehingga berumur 27 tahun.

Setelah berpindah ke sekitar Grahamstown, Retief, seperti orang Boer lain, memperoleh kekayaan melalui ternakan, tetapi mengalami kerugian berulang kali dari serangan Xhosa dalam tempoh tersebut. Ini mendorong kepada Perang Cape Frontier. (Retief mempunyai sejarah masalah kewangan. Lebih daripada sekali, beliau kehilangan wang dan harta bendanya, terutama akibat spekulasi tanah. Beliau dilaporkan telah muflis sekurang-kurangnya dua kali, ketika berada di jajahan dan di perbatasan.) Kerugian seperti itu mendorong ramai petani perbatasan untuk menjadi Voortrekkers (secara harfiah, "penggerak maju") dan berhijrah ke tanah baru di utara.

Rujukan

Bacaan lanjut

Pautan luar

Piet Retief, sebuah biografi pendek 
Piet Retief, biografi 
Muzium Voortrekker, Pietermaritzburg 

Kelahiran 1780
Kematian 1838
Orang Afrikaner